./data/phi0474/phi009/phi0474.phi009.perseus-lat2.xml
M. Tullius Cicero
potest enim hoc dici,				belli genus esse ita necessarium ut sit gerendum, non esse ita magnum ut sit				pertimescendum  in quo maxime laborandum est ne forte ea				vobis quae diligentissime providenda sunt contemnenda esse videantur 					atque ut omnes intellegant me L Lucio Lucullo				tantum impertire laudis quantum forti viro et sapienti				homini et magno imperatori debeatur, dico eius adventu maximas					Mithridati copias				omnibus rebus ornatas atque instructas fuisse, urbemque Asiae clarissimam nobisque				amicissimam Cyzicenorum oppressam esse ab ipso rege maxima multitudine et				oppugnatam vehementissime; quam L Lucius Lucullus virtute,				adsiduitate, consilio summis obsidionis periculis liberavit